Държавен вестник, бр. 19, 2022 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  19
9. всички достъпни движещи се части на 
електрическите и хидравличните задвижвания, 
както и неработната част на работните органи се 
изолират със защитни ограждения; защитните 
ограждения се демонтират само с инструмент 
и/или се оборудват с блокировки, които из­
ключват сигурно захранването при отваряне 
или демонтаж; вместо защитни ограждения 
може да се ползват защитни устройства, които 
изключват съоръжението (датчици за движе­
ние, светлинни завеси, обемни датчици и др.) 
и осигуряват безопасно пребиваване в зоната;
10. когато по технически и/или технологич­
ни причини не е възможно обезопасяването 
на опасните зони на движение на достъпни 
части, възли и агрегати, опасната зона се 
огражда с хоризонтална сигнална маркировка 
и се означава със знаци и табели за безопас­
ност; присъствието на хора в опасната зона 
се допуска само при спазване на специален 
режим на работа.
Чл. 246. При работа на валцовите станове 
и съоръженията за листообработване с авто­
матичен режим на управление:
1. работното оборудване се обслужва от 
инструктирани и обучени лица, които при­
тежават необходимите умения и знания за 
работа с приложния софтуер за управление;
2. информацията на видеодисплеите, както и 
функционалните менюта за тестване, настрой­
ка и контрол трябва да са ясни и разбираеми 
и да са на разбираем за операторите език;
3. устройствата за отчитане на техноло­
гични и технически параметри, които имат 
отношение към безопасността на оборудването, 
периодично се тестват за изправност, а когато 
няма техническа възможност за тяхната про­
верка, устройствата се дублират от устройства 
за отчитане, които могат да се проверяват;
4. при обслужване на валцовите станове и 
съоръженията за листообработка с автомати­
чен режим на управление не се допуска преби­
ваването на хора в опасните зони на движение 
на части, възли и агрегати, когато съответното 
съоръжение или машина е в автоматичен 
режим на управление; присъствието на хора 
е допустимо, когато съответното съоръжение 
или машина е в ръчен или сервизен режим 
на управление, които позволяват движение 
на отделни системи с безопасна скорост и 
при спазване на специфични инструкции за 
безопасност;
5. системите за подаване на флуиди и газове 
се изключват сигурно чрез:
а) поставяне на заглушки или други физичес­
ки прегради, които се монтират с инструмент;
б) затваряне на спирателните кранове;
в) отваряне на дренажните кранове, оси­
гуряващи връзка между атмосферата и съот­
ветния тръбопровод за флуид под налягане;
г) други технически мерки съгласно пре­
поръките на производителя на съответната 
машина или съоръжение;
6. на устройствата за пускане и спиране 
се поставят заключващи системи или други 
приспособления за идентифициран достъп, 
и/или забранителни и указателни табелки 
за безопасност;
7. сепараторите за алуминиево фолио се 
окомплектоват със защитни устройства, които:
а) ограничават достъпа на хора между се­
париращата секция, манипулатора за подмяна 
на шпули и ролките с навито фолио; 
б) изключват движението на манипула­
тора в посока сепариращата секция, както 
и включването на въртенето на валовете 
в сепариращата секция по време на ръчни 
манипулации с подмяна на шпули ролки и 
други приспособления;
в) изключват движението на манипулатора 
при контакт с препятствие по пода;
8. камерите за обезмасляване се окомплек­
товат с локални смукателни вентилационни 
уредби, експлоатацията на които съответства 
на приложимите нормативни изисквания за 
осигуряване на здравословни и безопасни ус­
ловия на труд при експлоатация на работното 
оборудване и за защита на работещите от 
рискове, свързани с експозиция на химични 
агенти при работа;
9. не се допуска присъствието на хора в 
опасна зона, която се формира около източ­
ници на йонизиращи лъчения или лазери; 
присъствието на хора в такива опасни зони 
е разрешено само при изключени източници 
на йонизиращи лъчения или лазери, видно 
от ясно разбираеми светлинни и/или звукови 
сигнали; източниците на йонизиращи лъчения 
се експлоатират при спазване на приложими­
те нормативни изисквания за радиационна 
защита, а устройствата с лазери – на прило­
жимите нормативни минимални изисквания 
за осигуряване на здравето и безопасността 
на работещите при рискове, свързани с екс­
позиция на изкуствени оптични лъчения;
10. работните операции по обслужване, 
ремонт и настройка се извършват от обучени 
компетентни лица по утвърдени инструкции и/
или при спазване на указанията на производи­
теля на съответното технологично оборудване.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Производство на черни метали“ е до­
бив на течна стомана в електродъгови пещи 
от скрап от черни метали, инсталации за 
извънпещно обработване на метала и не­
прекъснато отливане до заготовки (сляби и 
блуми) за следващо пластично обработване 
до стоманени продукти и изделия. 
2. „Производство на цветни метали“ е про­
изводство на анодна и катодна мед, олово, цинк 
и кадмий на блок, благородни и съпътстващи 
метали и химически продукти, получени от 
рудни концентрати, металосъдържащи меж­
динни продукти и вторични суровини.